അരൂര് ചേര്ത്തല ദേശീയപാതാ ടാറിങ്: എഎം ആരിഫിന്റെ പരാതി ജി സുധാകരന് മന്ത്രിയായിരിക്കെ, അന്വേഷണ റിപ്പോര്ട്ട് പുറത്ത് ആലപ്പുഴ: അരൂര് ചേര്ത്തല ദേശീയപാത ടാറിങ് വിവാദത്തില് എഎം ആരിഫ് എംപിയുടെ പരാതിയുടെ അടിസ്ഥാനത്തില് പൊതുമരാമത്ത് വകുപ്പ് നടത്തിയ അന്വേഷണ റിപ്പോര്ട്ട് പുറത്ത്. ജി. സുധാകരന് മന്ത്രിയായിരുന്ന കാലത്ത് തന്നെ ആരിഫ് പരാതി ഉന്നയിച്ചിരുന്നുവെന്ന് വ്യക്തമാക്കുന്നതാണ് അന്വേഷണ റിപ്പോര്ട്ട്. പൊതുമരാമത്ത് വിജിലന്സ് വിഭാഗം അന്വേഷിച്ച് ക്രമക്കേട് ഇല്ലെന്ന് കണ്ടെത്തിയതായും റിപ്പോര്ട്ടില് പറയുന്നു. അതേസമയം, കേന്ദ്ര സര്ക്കാര് ആവശ്യത്തിന് ഫണ്ട് അനുവാദിക്കാത്തത് കൊണ്ടാണ് പുനര് നിര്മ്മിച്ചപ്പോള് റോഡിന്റെ ചില ഭാഗങ്ങളില് ടാറിങ് ഉല്പ്പന്നങ്ങള് കുറഞ്ഞതെന്നാണ് റിപ്പോര്ട്ടില് ചൂണ്ടിക്കാട്ടുന്നത്. എസ്റ്റിമേറ്റ് തുക 44.34 കോടിയില് നിന്ന് 41.71 കോടിയായി കേന്ദ്രസര്ക്കാര് കുറച്ചിരുന്നു. ഇങ്ങനെയാണ് റോഡിന്റെ ചില ഭാഗങ്ങളില് തകരാര് സംഭവിച്ചതെന്നും അന്വേഷണ റിപ്പോര്ട്ടില് പറയുന്നു.